*Projekts*

LATVIJAS REPUBLIKAS MINISTRU KABINETS

2017. gada\_\_\_\_\_\_\_\_\_\_ Noteikumi Nr.\_\_\_

Rīga (prot.Nr.\_\_\_\_.§)

**Sadzīves atkritumu masas un tilpuma attiecības mērījumu veikšanas kārtība un nosacījumi**

Izdoti saskaņā ar

Atkritumu apsaimniekošanas likuma

39.panta sestās daļas 1., 2. un 3.punktu

1. Noteikumi nosaka:

1.1.kārtību, kādā atkritumu apsaimniekotājs veic sadzīves atkritumu masas un tilpuma attiecību mērījumus, un šo mērījumu veikšanas nosacījumus;

1.2.kārtību, kādā nosakāms koeficients pārejai no tilpuma vienībām uz masas vienībām;

1.3.termiņus un kārtību, kādā atkritumu apsaimniekotājs informē pašvaldību par atkritumu masas un tilpuma mērījumiem un piemērojamo koeficientu.

1. Atkritumu apsaimniekotājs veic sadzīves atkritumu masas un tilpuma attiecību mērījumus, nodrošinot savākto atkritumu svēršanu un novērtējot atkritumu tilpumu, ņemot vērā atkritumu uzkrāšanas konteinera tilpumu un tā aizpildījuma pakāpi.
2. Šo noteikumu 2.punktā minētos mērījumus veic nesaspiestiem savāktiem sadzīves atkritumiem pirms to ievietošanas transportlīdzeklī atkritumu turpmākai pārvadāšanai.
3. Atkritumu apsaimniekotājs nodrošina, ka atkritumu masas noteikšanai tiek izmantoti sertificēti mērīšanas līdzekļi.
4. Atkritumu apsaimniekotājs nodrošina, ka atkritumu masas un tilpuma attiecības noteikšana tiek veikta četras reizes gadā - līdz kārtējā kalendārā gada 30.martam, 30.jūnijam, 30.septembrim un 30.decembrim.
5. Atkritumu apsaimniekotājs nodrošina veikto atkritumu masas un tilpuma rādītāju reģistrāciju atbilstoši šo noteikumu 1.pielikumam.

7.Lai veiktu pāreju no atkritumu tilpuma vienībām uz masas vienībām, atkritumu apsaimniekotājs var izmantot vienu no šādām metodēm:

7.1.aprēķina koeficientu pārejai no tilpuma vienībām uz masas vienībām, attiecinot masas vienības pret svara vienībām, izmantojot šo noteikumu 2., 3., 4. un 5.punktā noteiktajā kārtībā iegūto informāciju;

7.2. ņemot vērā apdzīvotās vietas tipu, nosaka koeficientu pārejai no tilpuma vienībām uz masas vienībām atbilstoši šo noteikumu 2.pielikumam.

8.Atkritumu apsaimniekotājs informāciju par iepriekšējā kalendāra gadā veiktajiem sadzīves atkritumu masas un tilpuma mērījumiem un piemērojamo koeficientu (1. pielikums) līdz kārtējā gada 1. martam iesniedz pašvaldībā, ar kuru tas atbilstoši Atkritumu apsaimniekošanas likuma 18. pantam ir noslēdzis līgumu par sadzīves atkritumu apsaimniekošanu attiecīgās pašvaldības administratīvajā teritorijā. Šo noteikumu 1. pielikumā minēto informāciju elektroniska dokumenta formā sagatavo atbilstoši normatīvajiem aktiem par elektronisko dokumentu noformēšanu.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards

Doniņa, 67026515